cyanic-selkie/wikianc huggingface dataset:
Անդրեյ Պոպով
Կենսագրություն
1996 թվականից Ռուսաստանի գրողների միության անդամ է։ 1977 թվականից Պոպովի առաջին բանաստեղծական գործերը տպագրվել են «Հյուսիսի երիտասարդությունը» թերթում։ Հետագայում Պոպովը գրել է այնպիսի ստեղծագործություններ, ինչպիսիք են` «Եվ մեզ ամեն ինչ տրված է՝ երիտասարդություն և ուժ» (1993), «Ո՞ւր է հայրենիքի քաղցր ծուխը»։ (1994), «Ո՞վ թունավորեց մեզ կամայականությամբ»։ (1995), «Փշրված սիրտ» (2001), Կոմի գրահրատարակչության կողմից հրատարակվել է «Սիրո և մահվան մասին» և «Ճակատագրի հպարտ աշխարհում» (2008), «Անձրևի և տերևաթափի իմաստը» (2010), «Անվանականչ» (2013), «Մարդկանց որսացողները» (2014) բանաստեղծությունների ժողովածուները։ 2015 թվականին հրատարակվել է «Նշաններ» տարբեր տարիների բանաստեղծությունների ժողովածուն, «Գետի լռություն» (2017) և «Երկնային ժամանակ» (2018) պոեզիայի ժողովածուները։ Պոպովի ստեղծագործությունները տպագրվել են «Молодая гвардия», «Литературная газета», «Литературная Россия», «Наш современник», «Север», «Московский вестник», «Юность» և «Арион» գրական և արվեստի ամսագրերում, Բելառուսի, Ֆրանսիայի, Գերմանիայի, ԱՄՆ-ի և Ղազախստանի արտասահմանյան գրական ալմանախներում ։
2010 թվականին Պոպովին շնորհվել է Կոմի Հանրապետության վաստակավոր գործչի պատվավոր կոչում ։ 2013 թվականին գրական գործունեության մեջ ակնառու նվաճումների համար դարձել է Կոմի Հանրապետության կառավարության մրցանակի դափնեկիր գրականության բնագավառում։ 2015 թվականին «Մարդկանց որսացողները» ժողովածուի համար դարձել է Սերգեյ Եսենինի անվան միջազգային գրական մրցանակի դափնեկիր, իսկ «Մարդկանց որսացողները» բանաստեղծությունների գրքում բանաստեղծական խիզախության համար արժանացել է Հարավուրալյան գրական մրցանակի ։
Արտաքին հղումներ
Կատեգորիա:Ռուսաստանի գրողների միության անդամներ Կատեգորիա:Ռուսաստանի գրողների միության անդամներ Կատեգորիա:Ռուս գրողներ Կատեգորիա:Ռուս արձակագիրներ Կատեգորիա:Ռուս բանաստեղծներ Կատեգորիա:Ռուս թարգմանիչներ Կատեգորիա:Սերգեյ Եսենինի անվան միջազգային գրական մրցանակի դափնեկիրներ Կատեգորիա:Սիկտիվկարի պետական համալսարանի շրջանավարտներ
Վայսենսբերգ
Վայսենսբերգ (Weißensberg), կոմունա Գերմանիայում, Բավարիա համայնքում։
Գտնվում է Շվաբիա վարչական շրջանի ենթակայության ներքո։ Կոմունան գտնվում է Լինդաու շրջանում։ Բնակչությունը կազմում է 2679 մարդ, տարածքը՝ 7,84 կմ² (2010 թվականի դեկտեմբերի 31-ի տվյալներով) ։ Պաշտոնական կոդը՝ 09 7 76 130։
Արտաքին հղումներ
Կատեգորիա:Գերմանիայի բնակավայրեր
Գուստավ ֆոն Շմոլլեր
Գուստավ ֆոն Շմոլլեր (Gustav von Schmoller, (. ), գերմանացի տնտեսագետ, պատմաբան, պետական և հասարակական գործիչ, տնտեսագիտության պատմական դպրոցի ներկայացուցիչ։ Մշակել է պետական սոցիալիզմի տեսությունը։
Եղել է առաջատար Sozialpolitiker (սոցիալական ուղղվածություն ունեցող քաղաքականություն վարելու գաղափարի ջատագով), Verein für Socialpolitik-ի՝ գերմանական տնտեսագիտական ընկերակցության հիմնադիր և երկարամյա ղեկավար (այդ ընկերակցությունը մինչև օրս գործում է) ։ Շմոլլերն իր գլխավոր նպատակն է համարել պրուսական միապետությունն ու բյուրոկրատիան հաշտեցնել լիբերալ (ազատական) պետության գաղափարի հետ և այն համալրել պառլամենտարիզմի լավագույն տարրերով՝ հասարակական բարեփոխումներ իրականացնելու նպատակով ։
Կենսագրություն
Ծնվել է 1838 թվականի հունիսի 24-ին, Հայլբրոնում, պետական ծառայողի ընտանիքում։ Դպրոցն ավարտելուց հետո՝ 1857-1861 թվականներին Թյուբինգենի համալսարանում ուսումնասիրել է  , որը տնտեսագիտության, իրավագիտության, պատմության և քաղաքացիական կառավարման հիմունքների համակցություն էր։ 1861 թվականին աշխատանքի է նշանակվել Վյուրթեմբերգի վիճակագրական դեպարտամենտում ։ Հետագայում որպես պրոֆեսոր պաշտոնավարել է Հալլեի (1864–1872), Ստրասբուրգի (1872–1882), Բեռլինի Հումբոլդի անվան (1882–1913) համալսարաններում ։ 1899 թվականից մինչև իր մահը Պրուսիայի լորդերի պալատում ներկայացրել է Բեռլինի համալսարանը։
Եղել է՝
Շմոլլերը պնդում էր, որ յուրաքանչյուր տնտեսագիտական տեսություն պետք է հիմնվի ճշգրիտ պատմական հետազոտությունների, տեխնիկայի զարգացման, սոցիալական հաստատությունների բնույթի և այլ պայմանների վրա։
Որպես պետական սոցիալիզմի հիմնադիր՝ նա կողմ էր պետության միջամտությանը տնտեսության մեջ՝ ժողովրդական տնտեսության (Volkswirtschaft) զարգացման նպատակով։
Զգալի էր Գուստավ Շմոլլերի ազդեցությունը 1875-ից 1910 թվականներին Գերմանիայում տարված տնտեսական քաղաքականության, հասարակական ու ֆիսկալ բարեփոխումների և ակադեմիական դիսցիպլինների վրա ։ Նա եղել է Գերմանիայի ռազմածովային հզորության ամրապնդման և գերմանական կայսրության անդրծովյան նվաճումների ընդարձակման մոլեգին կողմնակից։
Արտաքին հղումներ
Կատեգորիա:1838 ծնունդներ Կատեգորիա:1917 մահեր Կատեգորիա:Գերմանացի տնտեսագետներ Կատեգորիա:Հունիսի 24 ծնունդներ Կատեգորիա:Հունիսի 27 մահեր Կատեգորիա:19-րդ դարի տնտեսագետներ Կատեգորիա:Թյուբինհեմի համալսարանի շրջանավարտներ Կատեգորիա:Սանկտ Պետերբուրգի գիտությունների ակադեմիայի թղթակից անդամներ Կատեգորիա:Պրուսիայի գիտությունների ակադեմիայի անդամներ Կատեգորիա:Գերմանիայի քաղաքական գործիչներ Կատեգորիա:Գերմանացի պետական գործիչներ Կատեգորիա:Գերմանացի հասարակական գործիչներ Կատեգորիա:Գերմանացի պատմաբաններ Կատեգորիա:Սանկտ Պետերբուրգի գիտությունների ակադեմիայի պատվավոր անդամներ
Սեն Վիկտոր է Մելվյո
Սեն Վիկտոր է Մելվյո (Saint-Victor-et-Melvieu), համայնք Ֆրանսիայի Օքսիտանիա երկրամասի Ավերոն գավառում ։
Բնակչությունը 2008 թվականի դրությամբ կազմում է 374 մարդ, բնակչության խտությունը` 20.88 մարդ/կմ²։ Բնակավայրը զբաղեցնում է 17.91 կմ² տարածք։
Աշխարհագրություն
Գտնվում է Փարիզ քաղաքից 540 կմ հարավ, Թուլուզ քաղաքից` 125 կմ հյուսիս-արևելք, Ռոդեզ քաղաքից` 39 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 230 աշխատունակ (15-64 տարեկան) բնակիչ, որոնցից ակտիվ էին 156-ը, իսկ ոչ ակտիվները` 74։ Ակտիվության ցուցանիշը կազմում է 67,8 %։ 156 աշխատունակ մարդկանցից աշխատել է 127 անձ (72 տղամարդ և 55 կին)։ Գործազուրկ են եղել 29 անձ (16 տղամարդ և 13 կին)։ 74 անաշխատունակներից 16-ը եղել են աշակերտներ կամ ուսանողներ, 37-ը` թոշակառուներ, իսկ 21-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ռուայեր դե Վասիվիեր (կանտոն)
Արտաքին հղումներ
Կատեգորիա:Կրյոզ դեպարտամենտի կանտոններ Կատեգորիա:Ֆրանսիայի կանտոններ
Մուտնայա (Էկերբակի վտակ)
Մուտնայա (Мутная), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Էկերբակ գետի ձախ ափին՝ 5 կմ հեռավորության վրա։ Գետի երկարությունը 10 կմ է։
Դուդնիկովսկի (Չերտկովսկի շրջան)
Դուդնիկովսկի (Дудниковский), գյուղ Ռուսաստանի Ռոստովի մարզի Չերտկովսկի շրջանում։ Մտնում է Մանկովսկի գյուղական համայնքի կազմի մեջ։
Մուտնայա (Էկերբակի վտակ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմ գետ, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը ։
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Դուդնիկովսկի (Չերտկովսկի շրջան)
Կատեգորիա:Ռոստովի մարզի Չերտկովսկի շրջանի բնակավայրեր Կատեգորիա:Ռուսաստանի խուտորներ
Սերո Խանզադյան
Սերո Նիկոլայի Խանզադյան,, հայ գրող, արձակագիր, ՀԽՍՀ մշակույթի վաստակավոր գործիչ (1974), Հայկական ԽՍՀ 1977 թվականի պետական մրցանակի դափնեկիր («Երեք տարի 291 օր» ռազմաճակատային օրագրության համար), ԽՍՀՄ գրողների միության անդամ 1950 թվականից, ԽՄԿԿ անդամ 1943 թվականից։ Հայրենական մեծ պատերազմի մասնակից ։ Սոցիալիստական աշխատանքի հերոս (1985): Երևանի պատվավոր քաղաքացի։
Սերո Խանզադյանը ծնվել է 1915 թվականին դեկտեմբերի 1-ին Գորիսում։ 1934 թվականին ավարտել է Գորիսի մանկավարժական տեխնիկումը 1934-1941 թվականներին զբաղվել է ուսուցչությամբ։ Աշխատել է Գորիսի շրջանի Տաթև և Խնածախ գյուղերում։ Մասնակցել է Հայրենական Մեծ պատերազմին (1941-1945)։ 1941 թվականին հունիսին Խանզադյանը կամավոր մեկնել է կարմիր բանակ։ Պատերազմի սկզբից գրողը մարտնչել է Վոլխովյան, Լենիգրադյան ռազմաճակատներում, շարքայինից հասել է կապիտանի կոչմանը։
Ստեղծագործական ուղի
Առաջին պատմվածքը՝ «Չոր տափը», լույս է տեսել 1934 թվականին, Գորիսի «Կարմիր Զանգեզուր» թերթում։ 1938 թվականին գրել է 10-րդ դարի Սյունիքի գյուղացիության (ցուրաբերդցիների) ապստամբությունն արտացոլող «Վահրամ Որոտանեցի» պիեսը (բեմադրվել է 1940 թվականին)։ 1950 թվականին հրատարակել է «Մեր գնդի մարդիկ» վեպը, որը պատմում է Լենինգրադի համար մարտնչող ռազմական միավորումներից մեկի և պարտիզանական ջոկատների գործողությունների մասին։ Վեպին բնորոշ է սովետական հայրենասիրության և ՍՍՀՄ բազմազգ ժողովուրդների ինտերնացիոնալ միասնականության գեղարվեստական նկարագիրը։ Խանզադյանին ճանաչում է բերել «Հողը» (հ. 1 - 2, 1954-1955) վեպը։ Քարակերտը լքելով և Արարատյան դաշտ տեղափոխվելով չէ, որ պետք է լուծվի քարակերտցիների բարեկեցության խնդիրը, այլ ապառաժները փշրելով ու հողը ծաղկեցնելով։ Սա է երկում բարձրացվող գլխավոր հարցը։ Այնուհետև լույս են տեսել Խանզադյանի «Լալ Համագը» (1955), «Որոտանի կիրճում» (1956), «Քարանձավի բնակիչները» (1961) մանկական ստեղծագործությունները, «Կարմիր շուշաններ» (1958), «Հարստությունը լեռներում» (1961) պատմվածքների ժողովածուները։ Խանզադյանին ժողովրդականություն է բերել «Մխիթար սպարապետ» (1961) պատմավեպը։ Շարունակելով հայ պատմավիպագրության ավանդները՝ գրողը արդիականության տեսանկյունից է դիտել հայ ժողովրդի պատմություն հերոսական էջերից մեկը։ XVIII դ. ժողովուրդը ոտքի է ելել սրով վերականգնելու իր կորսված ինքնուրույնությունը։ Ժողովրդական այս հուժկու ընդվզումների ու պայքարի հենքի վրա վեպում բարձրանում են զորավարներ Դավիթ Բեկի և Մխիթար Սպարապետի կերպարները՝ իբրև ժողովրդի իղձերի արտահայտիչների։ Վեպի առանցքային հարցերից մեկն էլ հայ և ռուս ժողովուրդների բարեկամությունն է։ Խանզադյանը պատմվածքից պատմվածք, գրքից գիրք ամբողջացնում է իր ժամանակակցի կերպարը, բացահայտում նրա ներաշխարհը։ Այդպիսին են նրա «Կորած արահետներ» (1964), «Քաջարան» (1965), «Այրված տունը» (1965), «Մատյան եղելությանց» (1966), «Անձրևից հետո» (1969), «Ինչո՞ւ, ինչո՞ւ» (1970), «Երեք տարի, 291 օր» (1972), «Սևանի լուսաբացը» (1974), «Խոսեք, Հայաստանի լեռներ» (1976) գործերի հերոսները։ Սրանցից առանձնանում են «Քաջարան», «Մատյան եղելությանց», «Ծարավել եմ, ջուր բերեք» («Անձրևից հետո» ժողովածուում) և «Խոսեք, Հայաստանի լեռներ» ստեղծագործությունները։ Առաջինը պատկերում է Հայաստանի լեռնագործ բանվորի առօրյան, անհատի հոգևոր ծնունդը կոլեկտիվում։ Երկրորդը հոդի աշխատավորի, աշխարհի ու մարդկանց մասին մտորումներ է։ Երրորդը յուրահատուկ մի ասք է մարդ-աշխատավորի, մարդ-զինվորի, մարդ-հայրենասերի մասին։ Վերջինը հայ ժողովրդի մոտիկ անցյալի ողբերգական ճակատագրի գեղարվեստական վերարտադրությունն է։ Թուրք, իշխանությունները իրականացնում էին ցեղասպանության իրենց ծրագիրը՝ կոտորելով Արևմտյան Հայաստանի բնիկ, խաղաղ ու անզեն բնակչությանը։ Այս մղձավանջի մեջ գրողի ասելիքը հստակ է, նպատակը՝ պարզ՝ ժողովրդի աննկուն ոգու վերակենդանացումը։ Վեպում արտացոլված է հայ ժողովրդի ռուսամետ կողմնորոշումը։
Խանզադյանի լավագույն գործերից է «Թագուհին հայոց» վեպը (1978), որի մեջ գրողը տվել է հայ ժողովրդի հեռավոր անցյալի ինքնատիպ նկարագիրը։ Սերո Խանզադյանը կյանքի վերջին մեկ ու կես տասնամյակում ևս ստեղծել է հետաքրքիր պատմավեպեր, հուշագրություններ և այլ երկեր։ Խանզադյանի այդ տարիների ստեղծագործություններից են «Արաքսը պղտորվում է» (1985), «Անդրանիկ» (1989), «Շուշի» (1991), «Գարեգին Նժդեհ» (1993) պատմավեպերը, «Հորս հետ և առանց հորս» (1986), «Ինչպես հիշում եմ» (1988), «Ղարաբաղը կրակների մեջ» (1998) ինքնակենսագրական և հուշագրական գրքերը, «Պըլը Պուղի» (1988), «Կորած արահետներ» (1989) պատմվածքաշարերը։ Խանզադյանը հեղինակ է նաև հայ ժողովրդի պատմության, գրականության, լեզվի կարևորագույն խնդիրներին նվիրված արժեքավոր ուսումնասիրությունների։ Նրա շատ երկեր թարգմանվել են աշխարհի ժողովուրդների բազմաթիվ լեզուներով։ «Այրված տունը» (1974, «Լքված հեքիաթների կիրճը» վերանվանումով) և «Մխիթար Սպարապետ»-ը (1978) էկրանավորել են «Հայֆիլմ» և «Մոսֆիլմ» կինոստուդիաները։
Պարգևատրվել է Հայրենական պատերազմի II աստիճանի, Կարմիր աստղի, Կարմիր դրոշի, Աշխատանքային կարմիր դրոշի և «Պատվո նշան» շքանշաններով։ ՀՍՍՀ պետական մրցանակի դափնեկիր է (1977)։
Արտաքին հղումներ
Կատեգորիա:20-րդ դարի արևելահայ արձակագիրներ Կատեգորիա:Հայ տղամարդ գրողներ Կատեգորիա:Խորհրդահայեր Կատեգորիա:Խորհրդային գրողներ Կատեգորիա:Հայրենական մեծ պատերազմի մասնակիցներ Կատեգորիա:ԽՍՀՄ գրողների միության անդամներ Կատեգորիա:20-րդ դարի գրողներ Կատեգորիա:20-րդ դարի հայ գրողներ Կատեգորիա:Խորհրդային տղամարդ գրողներ Կատեգորիա:Հայկական ԽՍՀ Գերագույն Խորհրդի պատգամավորներ
Ավետարան (5027)
Ավետարան (5027), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5027 թվի տակ։ Ձեռագիրը գրվել է 1590 թվականին Ոհաննես, Սրեցի, Հովհաննես, ենթադրաբար Մխիթար գրիչի կողմից ենթադրաբար Վասպուրականում։ Ստացողը եղել է Հակոբ կաթողիկոսը։ Գրված է թղթի վրա, որը ունի 20.7x14 չափս։ Ձեռագիրը կազմված է 266 թերթից։ Գրված է երկսյուն, բոլորգրով։ Ունի տերունական 14, ավետարանիչ 4, խորան 10, կիսախորան, լուսանցազարդ մանրանկարներ։ Պահպանակն ունի 2 մագաղաթ, ունի նկարազարդ խորան՝ համաբարբառով։ Կազմը` կաշեպատ տախտակ դրոշմազարդ, աստառը՝ ծաղկազարդ կտավ։ Հիշատակարաններ գրչի՝ 263բ, 264ա, հետագայի՝ 267բ (17-րդ դար) ։
Ծանոթագրություններ
Կատեգորիա:Մատենադարանի ձեռագրեր
Դոխնո
Դոխնո (Дохно), գյուղ Ուկրաինայի Վիննիցայի մարզի Չեչելնիկի շրջանում։ Հիմնադրվել է 1880 թվականին։
2001 թվականի տվյալներով Դոխնո գյուղում բնակվում էր 199 մարդ։ Բնակավայրը զբաղեցնում է 8,29 կմ² տարածք։ Բնակչության խտությունը կազմում էր 24 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Չեչելնիկի շրջանի բնակավայրեր Կատեգորիա:Ուկրաինայի գյուղեր Կատեգորիա:1880 թվականին հիմնադրված բնակավայրեր
Կոսմոս 60
Կայանը արձակվեց Մոլնիա 8Կ78 տեսակի հրթիռով։ ԱՄԿ-ն հասավ Երկրի ցածր ուղեծիր, սակայն չկարողացավ լքել այն կրող հրթիռի երրորդ աստիճանի խափանման պատճառով։ Հինգ օր անց, մարտի 17-ին կայանը մտավ Երկրի մթնոլորտ և այրվեց։
Ծանոթագրություններ
Կատեգորիա:Լունա ծրագիր Կատեգորիա:Կոսմոս արբանյակներ Կատեգորիա:1965 թվականին արձակված տիեզերանավեր
Գազ Պրիլիպկոյի
Գազ Պրիլիպկոյի, լոբազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում
Նկարագրություն
Բազմամյա, անցողուն բույս է՝ երկծայր մազիկներով ծածկված։ Տերևիկները 7-16-ական զույգ են և ունեն 10-27 մմ երկարություն, 3-9 մմ լայնություն։ Ծաղկակիցները ամուր են, ուղիղ, ծաղկաբույլի հետ միասին ունեն 20-40 սմ երկարություն։ Ծաղկաբույլը բազմածաղիկ է, պտուղի ժամանակ խիստ երկարացող։ Պսակը լինում է կարմրամանուշակագույն։ Ունդերը գծային են, 2,5-4 սմ երկարությամբ ։
Տարածում
Հայաստանում հանդիպում է Զանգեզուրի ֆլորիստիկական շրջանում։ Հանդիպում է նաև Նախիջևանում, Արևելյան Անդրկովկասում, Թալիշում և Հյուսիսային Իրանում ։
Էկոլոգիա
Աճում է միջին, վերին և ենթալպյան գոտիներում՝ ծովի մակարդակից 1000-2500 մ բարձրությունների վրա։ Ծաղկում է մայիս-հունիս ամսիներին, պտղաբերում՝ հունիս-հուլիսին ։
Պահպանություն
Վտանգված տեսակ է։ Աճում է հողատարածքների ինտենսիվ յուրացման գոտում։ Տարածման և բնակության շրջանների մակերեսը 500 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկած չէր։ Ընդգրկված չէ CITES-ի և Բեռնի կոնվենցիաների հավելվածներում ։
Պահպանություն չի իրականացվում ։
Ծանոթագրություններ
Կատեգորիա:Վտանգված տեսակներ Կատեգորիա:Ծածկասերմեր Կատեգորիա:Լոբազգիներ Կատեգորիա:ՀՀ Կարմիր գրքում գրանցված բույսեր
Աստերոիդների ցանկ (300301-300400)
Աստերոիդների ցանկ (300201-300300) * Աստերոիդների ցանկ * Աստերոիդների ցանկ (300401-300500)
Ժառանգական փոփոխականություն
Ժառանգական փոփոխականություն, ինչպես գիտենք, փոփոխականությունը օրգանիզմի` իր անհատական զարգացման ընթացքում նոր հատկանիշներ ձեռք բերելու հատկությունն է։ Տարբերում ենք ժառանգական (գենոտիպային) և ոչ ժառանգական (ֆենոտիպային կամ մոդիֆիկացիոն) փոփոխականություններ։
Ժառանգական փոփոխականության հիմնական ձևերը
Հայտնի են ժառանգական փոփոխականության երկու հիմնական ձևեր` համակցական և մուտացիոն փոփոխականություններ։ Կենդանի օրգանիզմի բազմազանությունը, յուրաքանչյուր գենոտիպի առանձնահատուկ լինելը պայմանավորված են համակցական փոփոխականությամբ, այսինքն՝ սեռական բազմացման ժամանակ քրոմոսոմների և տրամախաչման ժամանակ քրոմոսոմների հատվածների վերախմբավորմամբ։ Համակցական փոփոխականության դեպքում գեները, քրոմոսոմները մնում են անփոփոխ, բայց փոխվում են ժառանգական սկզբնակների զուգակցությունները և գենոտիպում դրանց փոխներգործության բնույթը։
«Անորոշ» ժառանգական փոփոխականություն
«Որոշակի» փոփոխականությունից բացի գոյություն ունի փոփոխականության մեկ այլ ձև, որը Դարվինն անվանեց «անորոշ» ժառանգական փոփոխականություն։ Դարվինը նկատեց, որ «անորոշ» փոփոխականությունը փոխանցվում է հաջորդ սերնդին և ունենում է ժառանգական բնույթ։ Նա բացահայտեց նաև, որ միևնույն տեսակի առանձնյակները հաճախ կարող են տարբերվել միմյանցից չնչին առանձնահատկություններով, որոնց պատճառը, ըստ նրա յուրաքանչյուր առանձնյակի վրա գոյության պայմանների անորոշ ներգործությունն է։ Այդպիսի փոփոխությունն առաջանում է միևնույն սերմերից աճած բույսերի կամ միևնույն ծննդի կենդանիների մոտ։ Օրինակ՝ միևնույն տեսակի բույսերի տարբեր առանձնյակների ներկայացոիցիչները երբեմն ունենում են ծաղիկների տարբեր գունավորում։ Ապրելով նույն պայմաններում՝ այդ առանձնյակները տարբեր փոփոխություններ են կրում։ Դրա պատճառները Դարվինին անհայտ էին, բայց հաշվի առնելով դրանց ժառանգական բնույթը, նա այն համարում էր էվոլյուցիայի համար կարևոր գործոն։ Դարվինը փոփոխության այս ձևին առանձնահատուկ ուշադրություն դարձրեց՝ գտնելով, որ այն տեսակառաջացման համար նյութ է հանդիսանում։ Ներկայումս այդ փոփոխականությունը կոչվում է գենոտիպային կամ համակցական մուտացիոն և հայտնի է, որ այն պայմանավորված է գեների փոփոխությամբ։ Մուտացիաները կարող են լինել աննշան և շոշափել օրգանիզմի ամենատարբեր առանձնահատկությունները, օրինակ, կենդանու չափը, գունավորումը, բեղունությունը և այլն։ Երբեմն մուտացիաները երևան են գալիս ավելի նշանակալի փոփոխություններով։ Հայտնի են միևնույն տեսակին պատկանող այծյամներ` տարբեր եղջյուրներով, թիթեռներ` թևերի տարբեր նախշերով, մորու պարզ ձվաձև տերևներով մուտացիաներ և այլն։
Հարաբերական կամ կորելյատիվ փոփոխականություն
Հարաբերակցական փոփոխականության դեպքում մարմնի մի մասի փոփոխությունը պայմանավորում է մյուս մասերի փոփոխությունը։ Օրինակ՝ ճահճային շատ թռչունների մոտ կորելացիա է դիտվում երկար պարանոցի և երկար վերջույթների միջև. երկար պարանոցով թռչուններն ունենում են երկար վերջույթներ, սմբակավորներին բնորոշ են երկար վերջույթներն ու պարանոցը, կապույտ աչքերով սպիտակ կատուները հիմնականում խուլ են և այլն։ Այստեղից Դարվինը կատարել է հետևություն, որ երբ մարդն ընտրում է որևէ հատկանիշ, ակամա տեղի է ունենում օրգանիզմի մյուս մասերի փոփոխություն՝ ըստ կորելյացիայի օրենքների։ Հետագայում Դարվինը՝ օգտագործելով ժառանգականություն հասկացությունը որպես օրգանիզմների՝ սերունդներին իրենց հատկանիշները փոխանցող ունակություն, նշեց, որ ժառանգականությունն ու փոփոխականությունն օրգանիզմների համընդհանուր հատկանիշներն են։
Աղբյուրներ
Կատեգորիա:Ժառանգականություն Կատեգորիա:Գենետիկա
Մալցև (այլ կիրառումներ)
Մալցև, կարող է վերաբերել,
Կորիեն Վորթման-Կոոլ
Կորիեն Վորթման-Կոոլ (Corien Wortmann-Kool, ), հոլանդացի քաղաքական գործիչ, Հոլանդիայ ի Քրիստոնեա-դեմոկրատական կուսակցության անդամ, 2004-2014 թվականների Եվրախորհրդարանի պատգամավոր։ Ունի քաղաքականության, պետական կառավարման և բիզնեսի փորձ։ Խորհրդարանում աշխատելու ընթացքում եղել է Եվրախորհրդարանի Եվրոպական ժողովրդական կուսակցության (ԵԺԿ) խմբակցության տնտեսական և ֆինանսական հարցերով փոխնախագահ։ Ունի Ամստերդամի ազատ համալսարանի քաղաքագիտության և տնտեսագիտության մագիստրոսի կոչում։
2015 թվականի հունվարի 1-ից ղեկավարում է Նիդերլանդների ABP կենսաթոշակային հիմնադրամը։
Գործունեություն
Վորտման-Կոոլն իր քաղաքական կարիերան սկսել է Նիդերլանդների Քրիստոնեա-դեմոկրատական կուսակցության երիտասարդական կազմակերպության խորհրդում։ 1987 թվականից մինչև 1994 թվականը եղել է CDA կուսակցության գործադիր վարչության անդամ։ 1994 թվականի մունիցիպալ ընտրությունների ժամանակ ընտրվել է իր բնակության Զեյստ քաղաքի քաղաքային խորհրդի անդամ։ 1995 թվականին դարձել է CDA պատվիրակության նախագահ քաղաքային խորհրդում, որտեղից թոշակի է անցել 1999 թվականին։
1996 թվականից Վորթման-Կոոլն աշխատել է Նիդեռլանդների Տրանսպորտի, հանրային աշխատանքների և ջրային տնտեսության նախարարությունում, որտեղ ծառայել է որպես քաղաքականության ավագ խորհրդատու և ծրագրի ղեկավար՝ հանրային հատվածի կառավարմանն առնչվող նախագծերում։ 2001 թվականից աշխատել է տրանսպորտի և ենթակառուցվածքների գծով տնօրենի տեղակալ և ժամանակավոր պաշտոնակատար։ Մինչ այդ նա եղել է մանրածախ առևտրային ընկերության գործադիր խորհրդի անդամ։
Եվրախորհրդարանի անդամ
Եվրախորհրդարանում Վորտման-Կոոլն աշխատել է Տնտեսական և դրամավարկային հարցերի հանձնաժողովում, Տրանսպորտի և զբոսաշրջության հանձնաժողովում և Կանանց իրավունքների և գենդերային հավասարության հանձնաժողովում : Ավելին, նա եղել է Միացյալ Նահանգների և Կովկասի խորհրդարանական պատվիրակության անդամ։ Մինչև 2009 թվականը Վորտման-Կոոլը եղել է Միջազգային առևտրի կոմիտեի փոխնախագահը և ԵՄ-ի և Չինաստանի միջև առևտրային հարաբերությունների գծով զեկուցողը։ Նա ներկայացրել է խորհրդարանը 2009 թվականին Կոպենհագենում ՄԱԿ-ի Կլիմայի փոփոխության կոնֆերանսում ։
Ընտանիք
Կորիեն Վորթման-Կոոլն ամուսնացած է, ունի դուստր և որդի։ Բնակվում է Զոյստում։
Արտաքին հղումներ
Կատեգորիա:Հոլանդացի քաղծառայողներ Կատեգորիա:20-րդ դարի քաղաքական գործիչներ Կատեգորիա:21-րդ դարի քաղաքական գործիչներ Կատեգորիա:Տնօրեններ Կատեգորիա:Հոլանդացի տնտեսագետներ Կատեգորիա:Եվրոպական միության քաղաքական պաշտոնյաներ
(2429) Շյուրեր
(2429) Շյուրեր (Schurer), աստերոիդ աստերոիդների հիմնական գոտում։ Հայտնաբերվել է 1977 թվականի հոկտեմբերի 12-ին Պաուլ Վիլդի կողմից Ցիմերվալդում ։
Միջին հեռավորությունը Արեգակից կազմում է 2,572197 ա. մ., առավելագույնը մոտենում է 2,3133 ա. մ. հեռավորության վրա և հեռանում 2,831 ա. մ. ։ Արեգակի շուրջ մեկ ամբողջական պտույտ է կատարում 1506,8 երկրային օրվա ընթացքում, իր ուղեծրով շարժվելով միջինում 0,238917 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,05° անկյուն։
Արտաքին հղումներ
Կատեգորիա:1977 թվականին հայտնաբերված աստղագիտական մարմիններ Կատեգորիա:Պաուլ Վիլդի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Դասական երաժշտությունը Կոսովոյում
Դասական երաժշտությունը Կոսովոյում, սկսել է զարգանալ 1940-ական թվականներին, այն ժամանակ, երբ Կոսովոն դեռ համարվում էր Հարավսլավիայի մի մասը։
Պատմություն
Կոսովոյում դասական երաժշտության զարգացմանը նախորդում էին սիրողական երաժշտական միջոցառումները, ինչպես նաև Սկոպիեյի «Բաշկիմի» փողային նվագախմբի, Պալոկ Կուրտի ղեկավարությամբ Ջակովիցի փողային նվագախմբի, Կրումի «Կոսովա» գիշերօթիկ դպրոցի, Կուկասի «Կոսավա» շեփորային նվագախմբի և Պրիզրենի ալբանական կաթոլիկ եկեղեցու գործունեությունները։ 1945 թվականին Պրիզրենում բացված առաջին ռադիոկայանը նաև կարևոր դերակատարում է ունեցել Կոսովոյում պրոֆեսիոնալ դասական երաժշտության տարածման մեջ, քանի որ երկար ժամանակ Կոսովոյի երաժշտական կյանքի մեծ մասը կապված է եղել հենց նրա հետ :
Պրիզրենի երաժշտական դպրոցի հիմնումից հետո, նույն տարում Պրիշտինայում նույնպես բացվեց երաժշտական դպրոց ։
Կոսովոյի առաջին օպերան դարձավ երկու գործողությամբ «Աղջիկը Կաչանիկայից»-ը (Goca e Kaçanikut), որը գրվել է 1970-ական թվականներին կոմպոզիտոր Ռաուֆ Դոմի՝ իտալերեն Յուսուֆ Բուջովի և Այման Դոմի կողմից լիբրետտոյի վրա, որը հիմնված էր ալբանացի գրող Միլտոն Գուրի վեպի վրա։ Այն գրվել է վեց մենակատարների, երգչախմբի և նվագախմբի կատարման համար ։
Կոսովոյի առաջին բալետ «Միրուշի Սոկոլին» (ալբ.Sokoli e Mirusha ) գրվել է 1976 թվականին կոմպոզիտոր Ակիլ Մարկ Կոցի կողմից Նուրեին Լոջի լիբրետտոյի վրա ։
Կոսովոյի ռադիոյի և հեռուստատեսության սիմֆոնիկ նվագախումբն ու երգչախումբը կարևոր դերակատարում ունեցան Կոսովոյի մշակութային կյանքում։ Սիմֆոնիկ նվագախումբը սկսեց գործել 1950-1990-ական թվականների սկզբից։ Նրա երգացանկում ընդգրկված էին դասական, սիրային և ժամանակակից ստեղծագործություններ, ինչպես նաև կոսովացի կոմպոզիտորների նոր ստեղծագործություններ։ Նվագախմբում նվագում էին ինչպես տեղացի, այնպես էլ օտար երաժիշտներ։ Կոսովոյի ռադիոյի և հեռուստատեսության պրոֆեսիոնալ երգչախումբը գործում էր 1980-1990 թվականներին։ Նրա երաժիշտներն ունեին երաժշտական կրթություն, ինչպես նաև վաղ սիրողական երգչախմբերում երգելու փորձ; Երգչախումբը ակտիվորեն ձայնագրվում էր, ինչպես նաև ամբողջ Հարավսլավիայի տարածքում հանդես էր գալիս փառատոնների ժամանակ ։
Կոսովոյի ողջ երաժշտական հաստատությունների գործունեությունը դադարեցվեց 1990-1991 թվականներին։ Շուրջ 10 տարի բոլոր փակիված երաժշտական դպրոցներն աշխատում էին սեփական տներում, իսկ դասական երաժշտության համերգներն անցկացվում էին ալբանական կաթոլիկ եկեղեցիներում։ 1999 թվականին սկսեցին անցկացվել բաց միջոցառումներ, որոնք առնչվում էին դասական երաժշտության հետ, որոնք հիմնականում համակարգվում էին երիտասարդ արտիստների կողմից ։ 2000 թվականին հիմնադրվեց Կոսովոյի ֆիլհարմոնիան և Կամերային երաժշտության միջազգային փառատոնը ։
2004 թվականին հայտնի էին 17 կոսովացի կոմպոզիտորներ, ովքեր գրում էին դասական երաժշտություն, միևնույն ժամանակ նկատվում էր կատարողների պակաս ։ Այդ ժամանակ գրեթե բոլոր կոսովացի կոմպոզիտորներն ունեին երաժշտական կրթություն, որը ստացել էին Բելգրադում, Սարաևոյում, Լյուբլյանայում, Սկոպիեյում, ինչպես նաև ունեին Եվրոպայում աշխատելու փորձ, այն ժամանակ, երբ կատարողների մեծամասնությունը կրթություն ստացել էր Պրիշտինայում։
Ծանոթագրություններ
Կատեգորիա:Դասական երաժշտություն ըստ երկրի Կատեգորիա:Կոսովոյի երաժշտություն
Շերբյուռն շրջան (Մինեսոտա)
Շերբյուռն շրջան (Sherburne County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 1,130 կմ² է, բնակչությունը՝ 64,417 մարդ (2000 թ. տվյալներով)։ Շրջկենտրոնն է Էլկ Ռիվեր բնակավայրը։ Կազմավորվել է 1856 թ.։
Վեդեռնիկա
Վեդեռնիկա (Vedernika), գյուղ Էստոնիայի Պիլվամաա նահանգի Վեռսկա շրջանում։
2011 թվականի տվյալներով գյուղում բնակվում էր 5 մարդ։
Արտաքին հղումներ
Կատեգորիա:Էստոնիայի Պիլվամաա նահանգի Վեռսկա շրջանի բնակավայրեր Կատեգորիա:Էստոնիայի գյուղեր
Գրիգոր Գույումջյան
Գրիգոր Պողոսի Գույումջյան, հայ աղբյուրագետ, գրականագետ, վաստակավոր լրագրող, հասարակական գործիչ, «Սեբաստիա» հայրենակցական միության նախագահ, Հայաստանի դեմոկրատական կուսակցության հիմնադիր անդամ ։
Կենսագրություն
Գրիգոր Գույումջյանը ծնվել է Հունաստանի Սալոնիկ քաղաքում։ 1990-ական թվականներին Գրիգոր Գույումջյանը աշխատել է Երևանի պետական համալսարանի ժուռնալիստիկայի ֆակուլտետում։ Մասնագետ էր սփյուռքահայ մամուլի պատմությանը (հին և միջին շրջաններ), ինչպես նաև հայրենակցական միությունների գործունեությանը։ Բազմակողմանի գիտելիքների տեր «Հայկական սովետական հանրագիտարանի» բազմաթիվ բառահոդվածներ պատկանում են նրա գրչին։ Ճանաչված աղբյուրագետ, գրականագետ, վաստակավոր լրագրող, հասարակական գործիչ, «Սեբաստիա» հայրենակցական միության նախագահ, Հայաստանի դեմոկրատական կուսակցության հիմնադիր անդամ։
Ծանոթագրություններ
Կատեգորիա:Հայ գրականագետներ Կատեգորիա:Հայ աղբյուրագետներ Կատեգորիա:Հայ լրագրողներ Կատեգորիա:Հայ հասարակական գործիչներ
Կարա աղըլը
Կարա աղըլը, գյուղ Արևմտյան Հայաստանում, Բիթլիսի վիլայեթի Բուլանըխի գավառակում ։ Գտնվում է Կոփ գյուղից 16 կմ հյուսիս-արևմուտք, Արածանիի միջին հոդանքի աջ կողմում, Խլաթ քաղաքից 45 կմ հյուսիս-արևմուտք։
Աշխարհագրություն
Գյուղի հարավային մասը հարթավայրային է, իսկ հյուսիսայինը՝ լեռնային։
Բնակչություն
XX դարի սկզբին ուներ 95 տուն բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Բալտիմ (գյուղ, Վերխնյայա Պիշմա քաղաքային օկրուգ)
Բալտիմ (Балтым), գյուղ Ռուսաստանի Սվերդլովսկի մարզի Վերխնյայա Պիշմա քաղաքային օկրուգի կազմում։
Բնակչությունը վերջին գրանցված տվյալներով կազմում էր 2666 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սվերդլովսկի մարզի Վերխնյայա Պիշմա քաղաքային օկրուգի բնակավայրեր Կատեգորիա:1840 թվականին հիմնադրված բնակավայրեր
Այաքս (այլ կիրառումներ)
Այաքս անվանումը կարող է վերաբերել
Զուբրիլինսկի (Չերտկովսկի շրջան)
Զուբրիլինսկի (Зубрилинский), գյուղ Ռուսաստանի Ռոստովի մարզի Չերտկովսկի շրջանում։ Մտնում է Զուբրիլինսկի գյուղական համայնքի կազմի մեջ։
Կուզայկինո (գյուղ, Լենինոգորսկի շրջան)
Կուզայկինո (Кузайкино), գյուղ Ռուսաստանի Թաթարստան հանրապետության Լենինոգորսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Թաթարստան հանրապետության Լենինոգորսկի շրջանի բնակավայրեր
Սիբլի շրջան (Մինեսոտա)
Սիբլի շրջան (Sibley County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 1,525 կմ² է, բնակչությունը՝ 15,356 մարդ (2000 թ. տվյալներով)։ Շրջկենտրոնն է Գեյլորդ բնակավայրը։ Կազմավորվել է 1853 թ.։
Կատեգորիա:Մինեսոտա նահանգի շրջաններ
Ուետոր Տախար (քաղաք)
Ուետոր Տախար (Huétor-Tájar), քաղաք և համայնք Իսպանիայում, մտնում է Գրանադա պրովինցիայի մեջ, որն էլ իր հերթին մտնում է Անդալուսիա ինքնավար համայնքի մեջ։
Քաղաքի հովանավոր է համարվում Իսիդրո Լաբրադոր (15 դե մայո) / Նուեստրո Պադրե Խեսուս Նասարենո։
Արտաքին հղումներ
Կատեգորիա:Գրանադա պրովինցիայի մունիցիպալիտետներ
Ցիկալի (գյուղ, Վելիկա Բոգաչկայի շրջան)
Ցիկալի (Цикали), գյուղ Ուկրաինայի Պոլտավայի մարզի Վելիկա Բոգաչկայի շրջանում։
2001 թվականի տվյալներով Ցիկալի գյուղում բնակվում էր 34 մարդ։ Բնակավայրը զբաղեցնում է 0,284 կմ² տարածք։ Բնակչության խտությունը կազմում էր 119,72 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Վելիկա Բոգաչկայի շրջանի բնակավայրեր Կատեգորիա:Ուկրաինայի գյուղեր
Հյուսիսային Կալիֆոռնիա
Հյուսիսային Կալիֆոռնիան (հայտնի է որպես ՆորԿալ (խոսակցական անվանում), իսպաներեն ՝ նորտե դե Կալիֆոռնիա),որը ԱՄՆ-ի Կալիֆոռնիա նահանգի հյուսիսային հատվածն է։ Միացնելով պետության ամենահյուսիսային 48 մարզերը, որի հիմնական բնակեցման կենտրոններն են Սան Ֆրանցիսկո Բեյ Տարածքը (Սան Խոսե քաղաքների կողմից խարիսխված Օքլենդ), Մեծ Սակրամենտոյի տարածքը (խարիսխված է Սակրամենտոյի նահանգի մայրաքաղաք Սակրամենտոյի կողմից) և մետրոպոլիտան Ֆրեզնո տարածքը (ֆրեզնո քաղաքի խարիսխով)։ Հյուսիսային Կալիֆոռնիան իր մեջ պարունակում է նաև կարմիր ծառերով անտառներ Սիեռա Նևադայի հետ միասին՝ ներառելով Յոսեմիտ հովիտը և Թահո լճի մի մասը, Շաստա լեռը (Կասկադի տարածքում երկրորդ ամենաբարձր գագաթը Րեյներից հետո Վաշինգտոնում), իսկ Կենտրոնական հովտի մեծ մասը Աշխարհի ամենաարդյունավետ գյուղատնտեսական շրջաններն են։
Բնիկ ամերիկացիների կողմից տարածքի բնակեցման ապացույցները վկայում են դրա բնակեցման մասին առնվազն 19,000 տարի առաջ և հաջորդող մարդկային հոսքերի ալիքները կոլումբիական հյուսիսային ամերիկայի տարածքը ամենամարդաբնակներից են դարձրել։ Եվրոպական հետազոտողները 16-րդ դարի սկզբից մինչև 18-րդ դարի կեսերը Կալիֆոռնիայում բնակություն չեն հաստատել։ 1770 թվականին Իսպանացի միսիոներները Մոնթերեյում առաջին եվրոպացի բնակիչներն էին տարածքում, որին հաջորդեցին այլ միսիոներներ, ովքեր բնակվեցին ափի երկայնքով՝ ի վերջո բնակություն հաստատելով մինչև Սոնոմա շրջանի մոտ։
Նկարագրություն
Հյուսիսային Կալիֆոռնիան պաշտոնական աշխարհագրական ձևավորում չէ։ Կալիֆոռնիայի հյուսիս-հարավ միջանցքի բաժանումը մոտ 37° լայնություն ունի՝ Սան Ֆրանցիսկոյի մակարդակի մոտ։ Ժողովրդագրորեն, չնայած, Հյուսիսային Կալիֆոռնիան  սովորաբար վերաբերում է նահանգի հյուսիսային 48 շրջաններին։ Կալիֆոռնիայի մեծ չափի եւ բազմազան աշխարհագրության պատճառով նահանգը կարող է բաժանվել նաև այլ կերպով։ Օրինակ, Կենտրոնական հովիտը տարածաշրջան է, որը ինչպես մշակութային, այնպես էլ տեղագրական առումներով առանձնանում է ափային Կալիֆոռնիայից, մինչդեռ հյուսիսային և հարավային Կալիֆոռնիաների բաժանման ժամանակ, Սակրամենտո հովիտը և Սան Ջոակին վալլիի մեծ մասը սովորաբար տեղագրվում են Հյուսիսային Կալիֆոռնիային։
Հաճախ դիտարկվում է նահանգը Սան Ֆրանցիսկո Բեյ տարածքի և Սակրամենտոյի մետրոպոլիտենի շրջանների լրացուցիչ բաժանում։ Եզրային հյուսիսային բնակիչները զգացել են իրենց չներկայացված նահանգային կառավարությունում և 1941թ.-ին նախաձեռնել են հարավ-արևմտյան Օրեգոնի հետ միասին նոր նահանգ ձևավորելու փորձ՝ Ջեֆերսոն անվանմամբ, իսկ ավելի ուշ՝ օրենք ներկայացնել Կալիֆոռնիան երկու կամ երեք նահանգների բաժանաելու վերաբերյալ։ Բեյ տարածքից հյուսիս ափամերձ տարածքը նշված է,որպես Հյուսիսային ափ, մինչդեռ Սակրամենտոյի ներքին շրջանը տեղացիների կողմից նշվում է որպես Նորթսթեյթ ։
Հյուսիսային Կալիֆոռնիա անվանումն օգտագործվել է 2018 թ.-ին Կալիֆոռնիայի քվեաթերթիկում առաջարկվող նոր նահանգը կոչելու համար, որը ձևավորվում էր ներկայիս նահանգը երեք մասի բաժանելով ։
Նշանակությունը
Կալիֆոռնիայի ոսկու տենդի իրադարձություններից ի վեր Հյուսիսային Կալիֆոռնիան առաջատարն է աշխարհի տնտեսական, գիտական և մշակութային ոլորտներում։ 19-րդ դարում ոսկու հանքարդյունաբերության և տեխնիկայի զարգացումից մինչև աշխարհահռչակ և առցանց բիզնես մոդելների զարգացումը (ինչպիսիք են Apple, Hewlett-Packard, Google, Yahoo!, եւ eBay) Հյուսիսային Կալիֆոռնիան եղել է բիզնեսի ստեղծման առաջատարներից մեկը։ Մշակութային ներդրումները ներառում են Անսել Ադամսի, Ջորջ Լուկասի և Քլինթ Իսթվուդի աշխատանքները և այլն։ Նորարարության այլ օրինակներ բազմազան դաշտերում ՝ Գենենտեչից (գենետիկական ինժեներիայի զարգացում եւ առեւտրայինացում) դեպի CrossFit որպես պիոներ մարդու էքստրեմալ ֆիտնեսի և մարզումների մեջ։ Այն նաև համարվում է արևմտյան ափի ամենամեծ օդուժի բազաներից մեկի և Կալիֆոռնիայի ամենամեծ՝ Տրեվիս Օդուժի բազայի օրրանը։
Քաղաքները
Հյուսիսային Կալիֆոռնիայի ամենամեծ մետրոպոլիտենի տարածքը Սան Ֆրանցիսկո Բեյ տարածքն է, որը բաղկացած է 9 շրջաններից ՝ Ալամեդա, Կոնտրա Կոստա, Մարին, Նապա, Սան Ֆրանցիսկո, Սան Մատեո, Սանտա Կլարա, Սոլանո և Սոնոմա շրջաններից։ Բացի այդ այն ներառում է նաև Սան Ֆրանցիսկոյի, Սան Ժոզեի, Օքլանդի և նրանց բազմաթիվ քաղաքամերձ շրջանները։
Ծանոթագրություններ
Կատեգորիա:Կալիֆոռնիայի տարածաշրջաններ Կատեգորիա:Կալիֆոռնիա
Ավստրալիական թանգարան
Ավստրալիական թանգարան Սիդնեյում (Ավստրալիա), երկրի՝ բնության պատմության և մարդաբանության ուսումնասիրությանը նվիրված ամենահին կառույցներից մեջ։ Գործունեության հիմնական ուղղություններն են գիտական հետազոտությունները և կրթական ծրագրերը։
Պատմություն
Առաջին հանրային թանգարանը կառուցվել է Սիդնեյում 1827 թվականին այն նպատակով, որ ժողովրդին ցույց տան հետաքրքիր և հազվագյուտ նմուշներ բնական պատմության։ Առաջին պահապանը թանգարանի դարձավ 1829 թվականին Ուիլյամ Հոլմսը։
Թանգարանի (որի անունը սկզբում գաղութական էր) պաշտոնական բացումը կայացավ միայն 1936 թվականին Committee of Superintendance-ի կառավարման ներքո։ Այդ ժամանակ նրա հավաքածուները տեղաբաշխված էին մի քանի շենքերում։ Ժամանակակից կառույցը, որը ճարտարապետ Ջեյմս Բարնետի նախագծով կառուցվել է հատուկ թանգարանի համար, թանգարան դարձել է 1857 թվականին։ Այդ ժամանակվանից թանգարանի կառույցը մի քանի անգամ փոփոխվել է կախված այդտեղ տեղի ունեցող հավաքույթներից։ 2008 թվականին կառուցվել է լրացուցիչ թև, որպեսզի պահպանվեն հավաքածուները։
Հավաքածուները
Ժամանակին պատմական հավաքածուների մեծ մասը տեղափոխվել է Արվեստի թանգարան և Միտչելի գրադարան։ Այսօր Սիդնեյում՝ Ավստրիալական թանգարանում, կան ավելի քան 18 միլիոն մշակութային ու գիտական նմուշներ, որոնք խմբավորվել են առանձին-առանձին մարդաբանության, կենդանաբանության, միներալոգիայի և նույնիսկ մարմնի արվեստի խմբերի մեջ։ Շատ նմուշներ երեխաների էքսկուրսիաների համար են, դրա համար էլ կարելի է դիպչել դրանց և նույնիսկ օգտագործել։
Արտաքին հղումներ
Կատեգորիա:Ավստրալիայի թանգարաններ Կատեգորիա:Բնագիտական թանգարաններ Կատեգորիա:1827 հիմնադրված թանգարաններ
Սեն Սյուլպիս լը Շան (կանտոն)
Սեն Սյուլպիս լը Շան (Saint-Sulpice-les-Champs), Ֆրանսիայի կանտոն է, գտնվում է Լիմուզան շրջանում։ Կրյոզ դեպարտամենտի կանտոնն է։ Մտնում է Օբյուսոն օկրուգի մեջ։ Համաձայն 2006 թվականի մարդահամարի կանտոնի բնակչությունը 2086 մարդ էր։ Կանտոնի համարը 2323 է։ Սեն Սյուլպիս լը Շան կանտոնում կա 11 կոմունա, որոնցից ամենամեծը Սեն Սյուլպիս լը Շան կոմունան է։
Արտաքին հղումներ
Կատեգորիա:Կրյոզ դեպարտամենտի կանտոններ Կատեգորիա:Ֆրանսիայի կանտոններ
Դեղագիտություն
Ֆարմակոլոգիան (φάρμακον` ֆարմակոն` թույն (դեղ), λόγος` բառ, բան (-λογία` գիտություն)) բժշկության ճյուղ է, որն ուսումնասիրում է դեղերին և նրանց աղբյուրները, հատկությունները, քիմիական գործընթացներին, ազդեցություններին գործածությանը վերաբերող գիտություն է ։ Դեղագիտությունն ուսումնասիրում է դեղի ծագումը, էությունը, հատկությունները և բոլոր մակարդակներում ազդեցությունը կենդանի օրգանիզմի վրա։ Այսինքն դեղամիջոցի ստեղծման ու կիրառման տեսական հիմքն է։ Համարվում է ինտեգրատիվ գիտություն, արմատներ ունի քիմիայում, կենսաքիմիայում, որոնք կապում է ֆիզիոլոգիայի հետ։
Ընդգրկում է ֆարմակոդինամիկան և ֆարմակոկինետիկան։ Առաջինն ուսումնասիրում է դեղի ազդեցությունը օրգանիզմի վրա, երկրորդը՝ հակառակը՝ դեղի կլանումից մինչև դուրսբերում։
Անցյալում ֆարմակոլոգիան ընդգրկում էր դեղանյութերի, դրանց ստացման աղբյուրների, դեղաձևերի տեխնոլոգիայի և բուժական օգտագործման վերաբերյալ եղած տեղեկությունները։ 19-րդ դարի 2-րդ կեսին այն դարձավ փորձառական գիտություն, և անջատվեցին դեղագործական գիտությունները ։
Դեղագիտությունը դեղագործությունը չէ, վերջինը դեղամիջոցի պատրաստման ու դուրսգրման գործունեությունն է։
Աղբյուրներ
Կատեգորիա:Դեղագիտություն Կատեգորիա:Կենսաքիմիա
Զամիսլովիչի
Զամիսլովիչի (Замисловичі), գյուղ Ուկրաինայի Ժիտոմիրի մարզի Օլևսկի շրջանում։ Հիմնադրվել է 1545 թվականին։
2001 թվականի տվյալներով Զամիսլովիչի գյուղում բնակվում էր 946 մարդ։ Բնակավայրը զբաղեցնում է 2,46 կմ² տարածք։ Բնակչության խտությունը կազմում էր 384,55 մարդ/կմ²։
Մախարաձե (այլ կիրառումներ)
Մախարաձե, կարող է վերաբերել,
Կուտեյնիկովո (Ռոդիոնովո-Նեսվետայսկի շրջան)
Կուտեյնիկովո (Кутейниково), սլոբոդա Ռուսաստանի Ռոստովի մարզի Ռոդիոնովո-Նեսվետայսկի շրջանում։ Կուտեյնիկովսկի գյուղական համայնքի վարչական կենտրոնն է։ Դոնի Ռոստով քաղաքից գտնվումէ 45 կմ հեռավորության վրա։ Հիմնադրել է գեներալ Դմիտրի Եֆիմովիչ Կուտեյնիկովը։
Կատեգորիա:Ռոստովի մարզի Ռոդիոնովո-Նեսվետայսկի շրջանի բնակավայրեր
Կարամըշ
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Ֆրանչեսկո Անտոնիոլի
Ֆրանչեսկո Անտոնիոլի (Francesco Antonioli, ), իտալացի ֆուտբոլիստ։ Իտալիայի մինչև 21 տարեկանների և Իտալիայի օլիմպիական հավաքականների նախկին դարպասապահ։
Ֆրանչեսկո Անտոնիոլին 1992 թվականին ընդգրկված է եղել նաև Իտալիայի օլիմպիական հավաքականի կազմում, մասնակցել է վեց հանդիպումների՝ բաց չթողնելով և ոչ մի գնդակ։
Կարիերա
Անտոնիոլին վարձավճարով հանդես է եկել «Պիզայում», որի հետ անցել է Սերիա C1: Այնուհետև նա խաղացել է Սերիայի Ա-ում «Ռեջինայի» և «Բոլոնյայի» կազմում, որտեղ հանդես է եկել 4 մրցաշրջան: 1999 թվականի ամռանը Անտոնիոլին տեղափոխվել է «Ռոմա», որի հետ 2001 թվականին հաղթել է Իտալիայի առաջնությունում։ 2003 թվականի ամռանը Անտոնիոլին, դառնալով ազատ գործակալ, տեղափոխվել է «Սամպդորիա» , որտեղից 2006 թվականի հունիսին վերադարձել է «Բոլոնյա»՝ կնքելով երկամյա պայմանագիր։ «Բոլոնյայի» կազմում անցկացրած երկու մրցաշրջաններում Անտոնիոլին ոչ մի խաղ բաց չի թողել՝ արդյունքում ակումբին օգնելով անցնել Սերիա Ա, ինչից հետո նա ակումբի հետ պայմանագիր է կնքել ևս մեկ մրցաշրջանի համար։
Նվաճումներ
Միլան
Ռոմա
Բոլոնյա
Իտալիայի ազգային հավաքական
Կառավարական պարգևներ
Արտաքին հղումներ
Կատեգորիա:Ֆուտբոլի դարպասապահներ Կատեգորիա:Միլանի ֆուտբոլիստներ Կատեգորիա:Ռոմայի ֆուտբոլիստներ Կատեգորիա:Իտալացի ֆուտբոլիստներ Կատեգորիա:Ֆուտբոլային մարզիչներ այբբենական կարգով
Բալտինո
Բալտինո (Балтино, Балта), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 8 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կարմասկալինսկի շրջանի բնակավայրեր
Վեդռա
Վեդռա (Vedra), գյուղ Էստոնիայի Լյաենեմաա նահանգի Օռու շրջանում։
Արտաքին հղումներ
Կատեգորիա:Էստոնիայի Լյաենեմաա նահանգի Օռու շրջանի բնակավայրեր Կատեգորիա:Էստոնիայի գյուղեր
Մզերա
«Մզե» (მზერა), վրացական մասնավոր հեռուստաալիք, հիմնած գործարար և քաղաքական գործիչ Վանո Չխարթիշվիլիի կողմից 2012 թվականի սեպտեմբերին Լոնդոնում  ։
Ծանոթագրություններ
Կատեգորիա:Վրաստանի հեռուստաընկերություններ Կատեգորիա:Վրացալեզու հեռուստաալիքներ
Miles Away
Miles Away (Շատ մղոններ հեռու), ամերիկացի երգչուհի Մադոննայի Hard Candy 11-րդ ստուդիական ալբոմի երրորդ սինգլը՝ թողարկված 2008 թվականի հոկտեմբերի։
Հիթ-շքերթներ
Miles Awayերգն առաջին տեղն է զբաղեցրել Spain Singles Chart, U.S. Billboard Hot Dance Airplay, U.S. Billboard Hot Singles Sales, U.S. Billboard Hot Dance Club Play հիթ-շքերթներում։ Ճապոնիայում սինգլը զբաղեցրել է Japan Hot 100 Singles;Հիթ-շքերթի 5-րդ հորիզոնականը, Գերմանիայի սինգլերի Հիթ-շքերթում 11-րդ հորիզոնականը, իսկ UK Singles Chart հիթ-շքերթում՝ 39-րդ հորիզոնական։
Երաժշտական տեսահոլովակ
Երգի համար պաշտոնական տեսահոլովակ չի նկարահանվել։ Թողարկվել է տեսահոլովակ (պրոմո) որպես Մադոննայի Sticky and Sweet Tour համերգային շրջագայության երկրորդ մասի սկզբի համար։ Այդ հոլովակը ներառում է հատվածներ երգչուհու համերգային շրջագայության առաջին մասի նկարահանումներինց։
Ալեքսանդր Շագաֆյան
Ալեքսանդր Խաչատուրի Շագաֆյան (1908, Կարս-1992), հայ դերասան, ՀԽՍՀ վաստակավոր արտիստ (1957)։
Կենսագրություն
Ալեքսանդր Շագաֆյանը ծնվել է Կարսում։ 7 տարեկանում որբանում է, ընկնում Ալեքսանդրապոլի որբանոց։ 1928 թվականին Լենինականում ծանոթանում է Վարդան Աճեմյանի հետ։ Այնուհետև մեկնում է Երևան՝ բանվորական թատրոն։ Հանդիպում է բեմի մեծերից Լևոն Քալանթարին։ 1933 թվականից կյանքը կապում է Կիրովականի թատրոնի հետ։ Խաղացել է 150-ից ավելի մեծ ու փոքր դերեր ։ Յագոյի նրա դերակատարումը բարձր է գնահատել Վահրամ Փափազյանը.
Ծանոթագրություններ
Կատեգորիա:Հայ դերասաններ Կատեգորիա:Կարս քաղաքում ծնվածներ Կատեգորիա:ՀԽՍՀ վաստակավոր արտիստներ
Տոկելաու
Տոկելաուն գտնվում է Խաղաղ օվկիանոսում։ Այն Նոր Զելանդիայի Խաղաղ օվկիանոսյան տարածքներից   է։ Տոկելաուի կազմում մտնում են երեք խոշոր կղզիներ, որոնք գտնվում են Սամոա կղզուց դեպի հյուսիս-արևելք։
Աշխարհագրություն
Տոկելաու կղզին կազմված երեք ատոլներից (օղակակղզի)՝ Ատաֆու, Նուկունոնու, Ֆակաոֆո։ Աշխարհագրականորեն Տոկելաուի մեջ է մտնում նաև Սուեյնս ատոլը, որը մտնում է Ամերկյան Սամոայի կազմի մեջ։ Կլիման շոգ է, պասսատային, խոնավ։
Պատմություն
Կատեգորիա:Կղզի պետություններ Կատեգորիա:Խաղաղ օվկիանոսի կղզիներ‎ Կատեգորիա:Տոկելաու Կատեգորիա:Անգլիախոս երկրներ և տարածքներ Կատեգորիա:1948 հիմնադրված պետություններ և տարածքներ
Մոլեկուլային կենսաբանություն
Մոլեկուլային կենսաբանություն, կյանքի հիմնական դրսևորումները մոլեկուլային մակարդակով ուսումնասիրող գիտություն է։ Ձևավորվել է 20-րդ դարի կեսերին։ Մոլեկուլային կենսաբանության խնդիրն այդ երևույթների բնույթի ճանաչումն է, կյանքի բնորոշ արտահայտությունների (ժառանգականություն, ինքնավերարտադրություն, սպիտակուցների կենսասինթեզ, էներգիայի փոխարկումներ, աճ, զարգացում, շարժունակություն և այլն), կենսաբանական նյութերի (հիմնականում կենսապոլիմերների՝ սպիտակուցների և նուկլեինաթթուների) մոլեկուլների կառուցվածքով, հատկություններով ու փոխազդեցություններով պայմանավորված լինելու բացահայտումը։
Ուսումնասիրության օբյեկտն ու հարաբերությունները մյուս գիտությունների հետ
Մոլեկուլային կենսաբանության ուսումնասիրության օբյեկտներն են բջջի առանձին օրգանոիդները (բջջի կորիզը, միտոքոնդրիաներ, ռիբոսոմներ), քրոմոսոմները, բջջաթաղանթները, ինչպես նաև վիրուսները, բակտերիաֆագերը և կենդանի մատերիայի կարևորագույն բաղադրիչների՝ նուկլեինաթթուների ու սպիտակուցների մոլեկուլները։ Մոլեկուլային կենսաբանությունը սերտորեն կապված է կենսաքիմիայի, կենսաֆիզիկայի, կենսաօրգանական քիմիայի, գենետիկայի, ֆիզիոլոգիայի և մոլեկուլային գենետիկայի հետ և որպես բնագիտության նոր ճյուղ ունի ուսումնասիրության իր խնդիրներն ու առանձնահատկությունները։ Մոլեկուլային կենսաբանությունը կյանքի հիմնական դրսևորումները մոլեկուլային մակարդակով ուսումնասիրող գիտություն է։ Ձևավորվել է 20-րդ դարի կեսերին։ Մոլեկուլային կենսաբանության խնդիրը այդ երևույթների բնույթի ճանաչումն է, կյանքի բնորոշ արտահայտությունների (ժառանգականություն, ինքնավերարտադրություն, սպիտակուցների կենսասինթեզ, էներգիայի փոխարկումներ, աճ, զարգացում, շարժունակություն և այլն), կենսաբանական նյութերի (հիմնականում կենսապոլիմերների՝ սպիտակուցների և նուկլեինաթթուների) մոլեկուլների կառուցվածքով, հատկություններով ու փոխազդեցություններով պայմանավորված լինելու բացահայտումը։
Մոլեկուլային կենսաբանության ուսումնասիրության օբյեկտներն են բջջի առանձին օրգանոիդները (բջջի կորիզը, միտոքոնդրիաներ, ռիբոսոմներ), քրոմոսոմները, բջջաթաղանթները, ինչպես նաև վիրուսները, բակտերիաֆագերը և կենդանի մատերիայի կարևորագույն բաղադրիչների՝ նուկլեինաթթուների ու սպիտակուցների մոլեկուլները։ Մոլեկուլային կենսաբանությունը սերտորեն կապված է կենսաքիմիայի, կենս ֆունկցիաների մեկնաբանումն է մոլեկուլային կառուցվածքի տեսանկյունից։ Ընդ որում, մոլեկուլային կենսաբանության ուշադրության կենտրոնում են ոչ թե գլխավոր վալենտական կապերով պայմանավորված քիմիական ձևափոխությունները, այլ էլեկտրաստատիկական, վանդեր-վաալսյան, ջրածնային և այլ կապերով պայմանավորված ատոմների ու դրանց խմբերի փոխադարձ դասավորությունը և միջմոլեկուլային փոխազդեցությունները։ Այսինքն կարևոր է կենսապոլիմերի մոլեկուլի խիստ որոշակի ծավալային կառուցվածքի առաջացումը, որի դեպքում միայն մոլեկուլը կարող է ծառայել որպես կենսաբանական ֆունկցիաների նյութական հիմք։
Մոլեկուլային կենսաբանության պատմական զարգացումը
«Մոլեկուլային կենսաբանություն» տերմինն առաջին անգամ օգտագործել է անգլիացի գիտնական Ու.Ասթբերին, թելիկային սպիտակուցների մոլեկուլային կառուցվածքի և ֆիզիկական ու կենսաբանական հատկությունների կապը բացահայտող ուսումնասիրությունների վերաբերյալ։ Մոլեկուլային կենսաբանության, որպես ձևավորված գիտության, առաջացումն ընդունված է համարել 1953-ը, երբ Ջ.Ուոթսոնը և Ֆ.Քրիքը պարզեցին դեզոքսիռիբոնուկլեինաթթվի (ԴՆԹ) եռաչափ կառուցվածքը։ 1957-ին պարզվեց միոգլոբինի, ապա հեմոգլոբինի եռաչափ կառուցվածքը։ Ձևավորվեցին մակրոմոլեկուլների տարածական կառուցվածքի տարբեր մակարդակների (առաջնային, երկրորդային, երրորդային և չորրորդային) մասին պատկերացումները։ հայտնի դարձավ, որ կենսապոլիմերների կենսաբանական ֆունկցիաները պայմանավորված են դրանց տարածական կառուցվածքով և հնարավոր դարձավ այդ կապի ուսումնասիրությունը։ Ժամանակակից մոլեկուլային կենսաբանությունը կյանքի երևույթների ամբողջությունը դիտում է որպես մատերիայի, էներգիայի և ինֆորմացիայի հոսքերի զուգակցման արդյունք։ Մատերիայի հոսքն արտահայտվում է նյութափոխանակության երևույթներում, էներգիայի հոսքը կյանքի բոլոր արտահայտությունների շարժիչ ուժն է, ինֆորմացիայի հոսքն արտահայտվում է յուրաքանչյուր օրգանիզմի զարգացման և գոյության բազմազան պրոցեսներում, ինչպես նաև իրար հաջորդող սերունդների հերթափոխում։ Ինֆորմացիայի հոսքի պատկերացումը մոլեկուլային կենսաբանության բնորոշ առանձնահատկությունն է։
Գիտության նվաճումներն ու նրա առջև ծառացած խնդիրները
Մոլեկուլային կենսաբանության նվաճումներից են ԴՆԹ-ի և բոլոր տիպերի ՌՆԹ-ների, ռիբոսոմների, վիրուսների կառուցվածքի բացահայտումը, հակադարձ տրանսկրիպցիայի երևույթի, սպիտակուցների մատրիցային սինթեզի սկզբունքի և կենսասինթեզի մեխանիզմների, որոշ կենսաբանական օբյեկտների ինքնահավաքման երևույթների հայտնագործումը, գենի մեկուսացումը, քիմիական և կենսաբանական սինթեզը, գենի փոխանցումը մեկ օրգանիզմից մյուսին, բազմաթիվ սպիտակուցների և նուկլեինաթթուների քիմիական կառուցվածքի վերծանումը, կենսաբանական ֆունկցիաների ու պրոցեսների ալոստերիկ և կարգավորման այլ հիմնական սկզբունքների հայտնագործումը և այլն։ Վերոհիշյալ նվաճումները վկայում են մոլեկուլային կենսաբանության կյանքի բարդ ֆունկցիաները մոլեկուլի մակարդակով տեղի ունեցող երևույթներով բացատրելու մեթոդի արդյունավետությունը։ Սակայն մոլեկուլային կենսաբանության առաջ ծառացած է նաև ինտեգրացման մեխանիզմների ճանաչման խնդիրը, որը կյանքի երևույթների ուսումնասիրման հետագա զարգացման ուղիներից է։ Այստեղ ելակետը միջմոլեկուլային փոխազդեցության ուժերի ուսումնասիրությունն է։ Դրանք իրենց տարածական դասավորությամբ առաջացնում են այսպես կոչված «ինտեգրատիվ ինֆորմացիա», որն ինֆորմացիայի հոսքի գլխավոր մասն է։ Դրանցից են բաղադրամասերից բազմակոմպոնենտ սպիտակուցների ու վիրուսների առաջացումը, նուկլեինաթթուների ընտրողական փոխազդեցությունները, բազմատեսակ սպիտակուցների և նուկլեինաթթուների համալիրների առաջացումը և այլն։ Ժամանակակից մոլեկուլային կենսաբանության խնդիրներից են՝ նուկլեինաթթուների վերծանման, նրանց եռաչափ կառուցվածքի, կենսաբանական բարդ գոյացությունների ինքնահավաքման հետագա ուսումնասիրությունը, ժառանգական հիվանդությունների կանխումը, հորմոնների, դեղանյութերի ազդեցության մեխանիզմների, կենսաբանական թաղանթների մոլեկուլային կառուցվածքի և գործունեության բացահայտումը և այլն։ Մոլեկուլային կենսաբանության ավելի հեռավոր նպատակներն են նյարդային պրոցեսների, հիշողության մեխանիզմների պարզաբանումը, գենետիկական ապարատի նպատակասլաց ձևափոխումը և այլն։
Կատեգորիա:Մոլեկուլային կենսաբանություն
Կադամով (Չերտկովսկի շրջան)
Կադամով (Кадамов), գյուղ Ռուսաստանի Ռոստովի մարզի Չերտկովսկի շրջանում։ Մտնում է Շչեդրովսկի գյուղական համայնքի կազմի մեջ։
Կատեգորիա:Ռոստովի մարզի Չերտկովսկի շրջանի բնակավայրեր
Կլյակսա
«Կլյակսա» (Клякса), նկարված մուլտիպլիկացիոն ֆիլմ Կլյակսա (հայերեն` թանաքաբիծ) անունով շնիկի մասին, որն ստեղծել է ռեժիսոր Անատոլի Ռեզնիկովը ։